แนวโน้มจ้างงานสหรัฐสดใส หนุนหุ้นพุ่ง ฉุดทองคําร่วง “ทองไทย” วูบตาม หลุด 25,000 บ.
สมาคมค้าทองคำ รายงานราคาทอง เปิดตลาดเช้านี้ เผยแนวโน้มจ้างงานสหรัฐสดใส หนุนหุ้นพุ่ง ฉุดทองคําร่วง “ทองไทย” วูบตาม หลุด 25,000 บ.
สมาคมค้าทองคำ รายงานราคาทอง เปิดตลาดเช้านี้ เผยแนวโน้มจ้างงานสหรัฐสดใส หนุนหุ้นพุ่ง ฉุดทองคําร่วง “ทองไทย” วูบตาม หลุด 25,000 บ.
12 มี.ค. 2564

สมาคมค้าทองคำ รายงานราคาทอง (96.5%) เปิดตลาดวันนี้ (12 มี.ค.64) เมื่อเวลา 09.29 น.ที่ผ่านมา  ร่วงลง 200 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี ที่ตลอดทั้งวันมีการประกาศราคาทั้งหมด 2 รอบ และเป็นการปรับขึ้นติดต่อกันทั้ง 2 รอบ รวม 200 บาท ทั้งนี้ทำให้ทองไทยหลุด 25,000 บาท หลังจากปรับขึ้นติดต่อกัน 6 วันรวม 650 บาทก่อนหน้า
โดยราคาทองคำแท่งวันนี้ รับซื้ออยู่ที่บาทละ 24,850.00 บาท ขายออกที่ราคาบาทละ 24,950.00 บาท
ทองรูปพรรณ รับซื้ออยู่ที่ราคาบาทละ 24,407.60 บาท ขายออกที่บาทละ 25,450.00 บาท
ราคาทองคำ Spot เช้านี้อยู่บริเวณ 1,723 ดอลลาร์ หลังจากปิดตลาดเมื่อคืนที่ผ่านมาเพิ่มขึ้นเล็กน้อย 80 เซนต์ สู่ระดับ 1,722.6 ดอลลาร์ เนื่องมาจากยังคงได้รับแรงหนุนจากการอ่อนค่าของสกุลเงินดอลลาร์ และอัตราผลตอบแทนพันธบัตรสหรัฐอายุ 10 ที่ร่วงลงสู่ระดับต่ำกว่า 1.5% อย่างไรก็ดี การพุ่งขึ้นของตลาดหุ้นสหรัฐและข้อมูลแรงงานที่สดใส ได้สกัดแรงบวกของราคาทองคำ
ดัชนีดาวโจนส์ตลาดหุ้นนิวยอร์กพุ่งขึ้นทำนิวไฮติดต่อกันเป็นวันที่ 2 หลังจากสหรัฐประกาศจำนวนผู้ขอรับสวัสดิการว่างงานรายสัปดาห์ลดลงสู่ระดับ 712,000 ซึ่งเป็นระดับต่ำสุดนับตั้งแต่เดือนพ.ย.2563 จากที่คาดการณ์ว่าจะอยู่ที่ระดับ 730,000 ราย และนอกจากนี้ ตลาดทองคำยังได้รับปัจจัยลบทางเทคนิค จากการที่กองทุน SPDR Gold Trust กองทุน EFT ทองคำรายใหญ่ของโลก ยังขายทองคำต่อเนื่องเป็นวันที่ 7 โดยล่าสุดเมื่อวานนี้ กองทุน SPDR เทขายทองคำสุทธิ 4.96 ตัน